**Vi lagar lyrikk-podkast!**

**Manusramme og forslag til vurderingspunkt**



|  |
| --- |
| **Målgruppa** for podkasten er barn og unge på dykkar eigen alder, men også foreldra dykkar skal få høyre podkasten. |

|  |
| --- |
| **Oppgåve**  Gruppa di skal no førebu og lage ein eigen podkast om diktet de har arbeidd med. Føremålet med podkasten er å samtale om kvifor diktet av Jung Tjønn er så viktig, og kva slags rolle lyrikk og litteratur kan spele i eit samfunn. De skal også formidle eigne leseerfaringar og vise at de kan bruke norskfaglege omgrep til å samtale om diktet.  Hugs at alle synspunkt og påstandar må grunngjevast. De avgjer sjølv detaljane i podkasten, men det er viktig at desse momenta vert samtala om.   1. Fortel om diktsamlinga, litt om forfattaren og bakgrunnen for at Jung Tjønn skreiv *Kvit, norsk mann.* 2. Les opp diktet de har arbeidd med. Utfordring: Korleis formidle diktet på ein best mogleg måte gjennom høgtlesing?   **Vidare må de i podkasten**   * formidle kva de tenkjer og føler om diktet * peike på korleis det lyriske eg-et opptrer i diktet og kva det gjer med leseopplevinga * peike på nokre verkemiddel som er brukte i diktet, og seie noko om kva dei gjer med formidlinga av diktet og leseopplevinga * samtale om kva som er motivet og temaet i diktet * reflektere over slagkrafta i diktet og kva det gjer med oss som les det * reflektere over kvifor diktet vi har lese, er viktig * reflektere over korleis lyrikk og litteratur kan påverke oss og tida vi lever i |

**MANUSRAMME**

|  |
| --- |
| **STEG 1**  **Vi lagar podkast om (skriv inn emne)**   1. Lag ein tittel på podkasten 2. Skriv to-tre setningar som presenterer podkasten 3. Finn eit bilete som vekkjer merksemd eller som på ein eller annan måte er relevant for podkasten 4. Bestem format: Samtale, intervju, paneldiskusjon, journalistisk historieforteljing. Ei blanding? |

|  |
| --- |
| **STEG 2**  **Lag manus – planlegg hovudinnhaldet.**   1. **Felles:** Korleis kan starten på podkasten vekkje merksemda hjå lyttaren? Kva slags lydovergang skal de ha frå det fyrste innleiande klippet til det andre? 2. **Planlegging**: Diskuter spørsmåla saman før de skriv ned svara og førebur manuset. Kven skal ha hovudansvar for dei ulike spørsmåla?   **Viktig**: Hugs å grunngje alle synspunkta de kjem med *–* og prøv å fagleggjere dei (sjå vurderingspunkta under).   1. **Bygg programmet. Ein vanleg struktur kan vere:**  * Opning * Lydovergang * Hovuddelen er delt inn i mange mindre avsnitt, og overgangane blir markerte med lyd (jinglar osb.) * Ei tydeleg avslutting, gjerne som får tilhøyraren til å tenkje litt * Takk for oss * Avsluttingsmusikk   **OBS:** De står heilt fritt til å byggje opp podkasten slik de sjølv ønskjer. Bruk fantasien, men ha god oversikt over vurderingspunkta. |

|  |
| --- |
| **STEG 3 – øv på podkasten og produser han**   * Ta opp lyd   + Ver nøyaktig   + Snakk tydeleg og tenk på korleis du ordlegg deg. * Rediger klippa saman. * Legg til lydspor/musikk. * Del podkasten med resten av klassen. |

**Vurderingspunkt**

Ta utgangspunkt i vurderingspunkta til venstre og vurder dykk sjølve når de høyrer gjennom podkasten. Presenter deretter vurderinga og grunngjevinga som ligg til grunn, til læraren dykkar.

|  |  |  |
| --- | --- | --- |
| **Vurderingspunkt** | | **Kva har vi fått til?**  **Kva kunne vi gjort endå betre?** |
| **Innhald** | Det kjem tydeleg fram korleis **du opplevde diktet,** og du grunngjev leseopplevinga di. |  |
| Du **grunngjev** påstandane og refleksjonane dine. |  |
| Du **fagleggjer** svara dine (du brukar faglege omgrep på ein relevant måte og forklarar dei der det er nødvendig). |  |
| Du viser at du kan **byggje vidare på andre sine synspunkt og refleksjonar.** |  |
| Gruppa er innom alle oppgåvene som skal vere med i podkasten (felles ansvar). |  |
| **Form** | Podkasten grip lyttaren frå start, og det er tydeleg at de har arbeidd med å fenge tilhøyraren. |  |
| Du snakkar med eit passe talevolum- og tempo. |  |
| De har gode overgangar mellom dei ulike spørsmåla. |  |
| Dei ulike delane i podkasten heng godt saman. |  |
| De har gode lydkulisser i podkasten. |  |
| De avsluttar / rundar av podkasten på ein god måte. |  |
| **Samla vurdering av deg sjølv/gruppa** | |
| **Kommentar frå lærar** | |

**Reflekter over eiga læring *–* hugs å grunngje synspunkta dine**

|  |
| --- |
| * Korleis likte du å arbeide med diktsamlinga *Kvit, norsk mann* av Brynjulf Jung Tjønn? * Kva var utfordrande? * Kva var ekstra lærerikt? * Kva har eg lært gjennom arbeidet som eg kan ta med meg vidare og bruke i andre situasjonar enn i norskfaget? |